番茄

番茄（Solanum lycopersicum）係茄科茄屬番茄亞屬嗰多年生草本植物，哈有西紅柿嗰叫法。番茄原產於中美洲同到南美洲，而今全世界都廣泛種植番茄。

番茄嗰梗話係木質嗰，但係好弱，故係要爬到別嗰植物上咁才活得正。番茄嗰葉長 10 到 25 厘米，像羽毛，一塊葉有五到九瓣，一瓣八公分長。葉邊像鋸子，梗同葉都係毛。花黃，1 - 2 厘米闊，花冠有五瓣向外。花成束生，一束有 3 到 12 朵。果係可以喫嗰，通常都係紅嗰，野生嗰一兩厘米，種嗰可以大滴子。

 品種 

根據美國植物學家 Charles Rick 嗰分類方法，番茄屬可以分為下頭嗰九類：

 普通番茄（Lycopersicon esculentum）
 醋栗番茄（L. pimpinellifolium）
 契斯曼尼番茄（L. cheesmanii）
 小花番茄（L. parviflorum）
 克梅留斯基番茄（L. chmeilewskii）
 多毛番茄（L. hirsutum）
 智利番茄（L. chilense）
 秘鲁番茄（L. peruvianum）
 潘那利番茄（L. pennellii）

Category:植物